Urmărim o ediție în premieră "Cu cărțile pe față". Marți, 26 martie, de la ora 19:00, la TVR Craiova, și miercuri, 27 martie, de la ora 13:05, la TVR3.
Cu o carieră actoricească de 35 de ani și cu zeci de roluri la activ, Angel Rababoc este unul dintre cei mai iubiți și cunoscuți actori ai naționalului craiovean. De altfel, el a venit în trupa craioveană chiar după absolvirea IATC București, în 1988, și a avut norocul să debuteze într-un spectacol rămas legendar, "Piticul din grădina de vară", în regia lui Silviu Purcărete.
A participat la marile turnee din anii 90 cu spectacolele aceluiași Siviu Purcărete, iar în anii următori a jucat sub bagheta regizorală a altor nume mari precum Vlad Mugur, Mihai Măniuțiu, Tompa Gabor, Mircea Cornișteanu, Cristian Hadji-Culea, etc. Este unul dintre actorii care crede că această meserie se face doar dacă nu poți altfel, pentru că teatrul îți cere să dai totul pe scenă.
.
Invitat: Angel Rababoc, actor la Teatrul Național "Marin Sorescu" din Craiova
Realizator și moderator: Mirela Giodea
.